ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.08 ÷ 31.08.2014 г.

През периода 01.08.2014 г. ÷ 31.08.2014 г. експертите на РИОСВ – Монтана са извършили 100 проверки на 99 обекта. Издадени са три наказателни постановления на обща стойност 2 000 лв.  Постъпилите суми от наложени санкции са 2 188,87 лв.
Най-важните акценти в извършената месечна контролна дейност на РИОСВ – Монтана са: 

Компонент „Води”
През месец август са извършени 52 проверки на 52 обекта - участъци по Заповед на Областния управител на област Монтана за проводимостта на реки и речни корита извън населените места в област Монтана. 
Извършена е проверка на Пречиствателна станция за отпадъчни води – гр. Монтана, към „В и К” ООД, гр. Монтана, относно състоянието на обекта след проливните дъждове, както и  във връзка с оперативно съвещание  на областен щаб за управление на кризи, по въпроси – „Готовност за защита на населението при високи води в област Монтана”. При проверката се установя тенденция през 2014 г спрямо 2013 г. за увеличаване на отпадъците от пясъкоуловителя, предвид проливните дъждове и изпълнението на строително - монтажни работи по канализационната система на града, при постъпило по-малко количество отпадъчни води. В протоколите за собствен мониторинг на отпадъчните води зауствани във водоприемника р. Огоста след пречистването им в ПСОВ резултатите не показват превишение индивидуалните емисионни ограничения в
През отчетния период е извършена проверка на „България Флуорит” ЕООД, гр. София – обект в гр. Чипровци за добив и обогатяване на флуоритова суровина, във връзка с подадено заявление за удължаване на разрешително за заустване на отпадъчни води. При проверката се констатира, че утаителните басейни са почистени. Заснети са координатите на точките за собствен мониторинг. 
Извършени са проверки с цел съставяне на констативни протоколи за установяване превишения на индивидуалните емисионни ограничения, заложени в разрешителните за заустване на отпадъчни води във воден обект на: „Со Мат” АД, гр. Видин – автомобилни превози и „Кнауф България” ЕООД, гр. Видин – производство на гипс – фазерни плоскости.

Компонент „Въздух” и фактор „Шум”
През месец август са извършени проверки по прилагане разпоредбите на ЗЧАВ и подзаконовите му нормативни актове на следните обекти:
- „Летиция мебел” ООД, гр. Монтана – производство на тапицирана мебел. с готови елементи и материали. При производствената дейност не се формират емисии, които да се изпускат организирано в атмосферния въздух, както и не се използват бои, лакове и разтворители, съдържащи ЛОС. Отоплението и охлаждането на производствените помещения се осъществява с климатична система, съдържаща под 3,00 кг. охлаждащ реагент; 
- „Лати плюс” ООД, гр. Монтана – производство на тапицирана мебел с готови елементи и материали. При производствената дейност не се формират емисии, които да се изпускат организирано в атмосферния въздух, както и не се използват бои, лакове и разтворители, съдържащи ЛОС. Не се използват климатични и охлаждащи инсталации, и същия не подлежи на контрол по отношение на флуорирани парникови газове и озоноразрушаващи вещества, по наредбите за установяване на мерки по прилагане на съответните европейски регламенти;  
- ЕТ „Данойл – Йордан Йорданов” с. Якимово – бензиностанция. При проверката се констатира, че обекта не работи и не се извършва търговска дейност; 
- Асфалтова база в с. Владимирово към „Пътинженеринг – М” АД, гр. Монтана. На обекта се извършва претрошаване на скална маса и производство на асфалтови смеси в асфалтосмесител с капацитет 200 т/час. Пречиствателните съоръжения са в добро техническо състояние. Изграден е пробоотборен отвор за извършване на емисионни измервания съгласно изискванията;
-  „Лидл България” ЕООД, гр. Видин – хипермаркет. При проверката се констатира, че за дейността на 1 бр. хладилна и 1 бр. климатична инсталация се поддържат актуални досиета с данни от техническите прегледи. Поддържането им се извършва от външна фирма, притежаваща съответните сертификати Съгласно представения отчет по наредбата за прилагане на мерки по Регламент  ЕО № 842/2006 г. относно някой флуорирани парникови газове използваните фреони са общо 132 кг, като инсталациите не са допълвани, поради течове и разхерметизация.;
- „Техномаркет България” ЕАД, гр. София - обект в гр. Видин. При проверката се констатира, че за климатичната инсталация, работеща с фреон - 48 кг, се води досие и се отбелязват техническите прегледи, но не е представен сертификат на фирмата, извършваща техническа поддръжка на климатичната инсталация. Дадено е предписание до управителя на обекта за представяне в РИОСВ – Монтана на сертификата; 
- „Адан – Н” ЕООД с. Новоселци, общ.Видин – месопреработка. При проверката се констатира, че за хладилните инсталации на обекта,  работещи с фреон с общо количество 62 кг, се водят досиета и се отбелязват техническите прегледи;
- „Компакт” ООД, гр. Монтана – производство на дограми, врати с използване на байц, грунд, лакове, разредители и лепила, съдържащи ЛОС. При проверката не са констатирани несъответствия с нормативните изисквания. Съгласно подадената справка за консумация на органични разтворители за 2013 г. общото количество на ЛОС е под праговите стойности, посочени в приложение № 2 от Наредба № 7/2003 г. Инсталацията за нанасяне на покрития е регистрирана в регистъра, съгласно изискванията на ЗЧАВ. Точковите източници на емисии се явяват 3 бр. печки на твърдо гориво с обща мощност под 0,5 MW, поради което не подлежат на контрол съгласно Наредба № 1/2005 г.;
- „Коопром метал” ЕООД, гр. Монтана – производство на метални конструкции. Дружеството е записано в регистъра на РИОСВ –Монтана, съгласно ЗЧАВ на инсталациите, извършващи дейности по приложение № 1 от Наредба № 7/2003 г. за норми на допустими емисии на ЛОС, изпускани в атмосферния въздух. В подадената справка консумация на органични разтворители за 2013 г. общото количество на ЛОС е под праговите стойности, посочени в приложение № 2 и не е необходимо да бъде разработен план за употреба на разтворители. При дейността си дружеството не използва хладилни и климатични инсталации, съдържащи над 3 кг. хладилен агент. При проверката нарушения не са констатирани;
- „Металстрой инженеринг – 95” ЕООД, производство на метални конструкции и търговия със строителни материали. Съгласно подадената справка за консумация на органични разтворители за 2013 г. общото количество на ЛОС е под нормативно определените прагови стойности, и не е необходимо да бъде разработен план за употреба на разтворители. Отоплението на обекта се осъществява с парно отопление от котел на гориво– газ,с мощност под 0,5 MW;
- „Каро трейдинг” ООД, гр. София – мобилна асфалтова база, с. Белотинци, общ. Монтана. На обекта се извършва производство на асфалтови смеси със смесител – производствена мощност 160 т/час. Използваното гориво е газьол. Пречиствателното съоръжение се състои от касетъчни филтри, които се поддържат в добро техническо състояние. На същите е направена профилактика на 07.08.2014 г., което е отразено в дневника за техническа поддръжка. Изграден е пробоотборен отвор за емисионни измервания съгласно изискванията. При проверката нарушения не са констатирани;
- На община Видин е извършена проверка във връзка с постъпили сигнали за запрашаване на атмосферния въздух, вследствие реализация на проект „Воден цикъл на гр. Видин”. Констатира се, че община Видин, като бенефициент по проекта, е предприела незабавни действия за прекратяване на замърсяването. Дадени са указания към фирмите изпълнители и строителния надзор да се извършва оросяване в сухо и ветровито време;
- Терен в гр. Монтана по сигнал от оператор на 112, за депониране на опасни и канцерогенни материали и замърсяване на околната среда, при реализация на проект „Облагородяване на гр. Монтана” – обект „Слънчева градинка”. Проверката е извършена съвместно с представител на общ. Монтана в присъствието на сигналоподателите, както и служители на ОД на МВР гр. Монтана. При проверката, се констатира, че на обекта се извършват дейности по полагане на декоративни тротоарни плочки на две от алеите в парка. Депониран е материал за подложка, който е във влажно състояние и не предизвиква запрашаване и замърсяване на въздуха.

Управление на отпадъците и опазване на почвите
През месец август са извършени проверки по прилагане разпоредбите на ЗУО и подзаконовите документи на следните обекти:
- ЕТ „Джонкин – Малин Димитров” с. Копиловци, общ. Г. Дамяново – производство на безалкохолни напитки по прилагане изискванията на ЗУО и подзаконовите нормативни актове. Като производител, който пуска на пазара пакетирани стоки, ЕТ изпълнява задълженията си по ЗУО чрез участие в колективна система въз основа на сключен договор с организация по оползотворяване на отпадъци от опаковки - „Екопак България” АД, гр. София. При проверката е представена изискващата се отчетна документация: вътрешно фирмена спецификация и месечни справки декларации. Попълнен е въпросник ; 
- „Ахат” ЕООД, гр. Монтана – вносител и разпространител, на електрическо и електронно оборудване, съгласно изискванията на ЗУО и подзаконовите нормативни актове. Дружеството изпълнява задълженията си по ЗУО, като участва в колективна система, съгласно сключен договор с организация по оползотворяване на отпадъци от опаковки „Екобулпак” АД, гр. София. При проверката е представена изискващата се отчетна документация вътрешно фирмена спецификация и месечни справки декларации. Попълнен е въпросник по приложение № 1 на РИОСВ – Монтана;
- Терен в местността „Край Огоста”, землище гр. Монтана, по подаден сигнал за замърсяване на земеделска земя със строителни отпадъци. Проверката е извършена с представител на общ. администрация Монтана и в присъствие на сигналоподателя. При проверката се констатира, че във визирания имот има налични количества земна маса и строителни отпадъци, като причинителя не е установен. По данни на сигналоподателя, собственик на терена, същия е имал устна договорка със строителна фирма за доставка на земна маса, но без строителни отпадъци и в много по-малки количества. Съгласно ЗУО, когато причинителят на отпадък не е известен, разходите за възстановяване на качествата на ОС се поемат от лицата в чието държание се намира отпадъка. При проверката сигналоподателя е запознат с разпоредбите на ЗУО и отказва да подпише протокола;
- площадка за ОЧЦМ към „Хинд къмпани” ООД в гр. Вършец, съгласно изискванията на ЗУО и условията в разрешителни за дейности с отпадъци. Дружеството има издадено разрешение за дейности с отпадъци с ОЧЦМ, ИУМПС и неопасни отпадъци за обекта. При проверката се констатира, че ОЧЦМ се приемат и съхраняват разделно по видове на обособена площадка до предаване за последващо третиране. Към момента е спряно изкупуване на ОЧЦМ от физически лица, съгласно изискванията на ЗУО. НУБА се приемат на площадка, отговаряща на техническите изисквания, съгласно съответната наредба. ИУМПС също се приемат и съхраняват на площадка, съгласно изискванията. Издават се съответните удостоверения за дерегистрация. На обекта е осигурено видеонаблюдение и се води необходимата отчетност;
- площадка за неопасни отпадъци към „Хинд къмпани” ООД в гр. Вършец, съгласно изискванията на ЗУО и условията в разрешителни за дейности с отпадъци. Дружеството има издадено разрешение за дейности с неопасни отпадъци за визирания обект. При проверката се констатира, че на площадката не се извършва никаква дейност и няма управленско решение за започване на дейност;
- ЕТ „Мирон Цветанов”, гр. Вършец - автосервиз, по ЗУО и наредбата за отработени масла. При проверката се констатира, че на обекта се извършва ремонт на МПС и единствено дейности по предварително съхранение на отпадъци, образувани на място. Отработените масла се съхраняват в маркирани метални съдове на обособено място. Води се необходимата отчетност в заведена заверена от РИОСВ- Монтана отчетна книга; 
- на терени и площи на територията на гр. Лом, по изпълнение на предписание за почистване на същите от замърсяване със смесени отпадъци, дадено в констативен протокол от проверка от 24.06.2014 г. При проверката се констатира, че предписанието е изпълнено; 
-  на терени и площи на територията на с. Трайково, общ. Лом, по изпълнение на предписание за почистване на същите от замърсяване със смесени отпадъци, дадено в констативен протокол от проверка от 30.07.2014 г. При проверката е установено, че предписанието е изпълнено;
- терени и площи в ж. к. „Кошарник” , гр. Монтана, по изпълнение на предписание за почистване от замърсяване със смесени битови и строителни отпадъци. При проверката се констатира, че предписанието е изпълнено;   
- „Виолина” ООД, гр. Видин – производство на вар и варови разтвори, съгласно изискванията на ЗУО и подзаконовите нормативни актове. Дружеството изпълнява задълженията си по ЗУО, като заплаща продуктова такса на ПУДООС за пусканите на пазара пакетирани продукти;
- „Мелница Арчар” ООД, с. Арчар, общ. Димово, съгласно изискванията на ЗУО и подзаконовите нормативни актове. Дружеството изпълнява задълженията си по ЗУО, като участва в колективна система, съгласно сключен договор с организация по оползотворяване на отпадъци от опаковки „Екобулпак” АД, гр. София. При проверката е представена изискващата се отчетна документация: вътрешно фирмена спецификация и месечни справки декларации. Попълнен е въпросник;
-  „Метахим – М. Т. А.” ЕООД, гр. София – обект в с. Гаганица, общ. Берковица по третиране на пластмасови отпадъци, съгласно ЗУО и изпълнение на условията в издаден регистрационен документ за дейности с неопасни отпадъци. При проверката се констатира, че на площадката не се извършва никаква дейност. В сградата не са монтирани съоръжения за третиране на отпадъци, както и не се съхраняват такива. По дадни на кмета на селото имотът е обявен от съдебен изпълнител за продажба и е закупен от нов собственик; 
- ЕТ „Старт – Веселин Цикалов” гр. София – цех за производство на мебели с.  Боровци. Фирмата притежава Решение за дейности с отпадъци – неопасни от дървопреработването – талаш, дървесни трици, талаш и дървен материал, със срок на действие 13.07.2015 г. Предварителното съхранение на отпадъците при мястото на образуването им, вследствие на дървопреработката се извършва разделно на бетонирана площадка под навес и в бункер. Води се необходимата отчетност в заверена от РИОСВ – Монтана книга;
-  депо за „Б – Б” кубове с препарати за растителна защита, с изтекъл срок на годност в с. Василовци, общ. Брусарци – при проверката не са установени нарушения;
- склад за препарати за растителна защита с изтекъл срок на годност в с. Буковец, общ. Брусарци - при проверката не са установени нарушения;
През отчетния период е извършена проверка  на терен в района на ПСОВ, гр. Монтана, във връзка с писмо на зам.-министъра на икономиката и енергетиката, за предприемане на действия по компетентност спрямо нерегламентиран добив на строителни материали – подземни богатства – пясък и чакъл, съвместно с представител на община Монтана. При проверка на място,  на посочения терен не е установен добив на баластра, работеща техника и работен персонал. В района се извършва единствено депониране на земни маси при реализация на обект „Обходен път на гр. Монтана”. 

Биоразнообразие и защитени территории
През месец август 2014 г. са издадени 24 броя писма за горскостопански програми. Издадени са четири преценки по отношение на допустимостта на планове и инвестиционни предложения спрямо режима на дейностите в защитените зони в рамките на процедурите за преценяване на необходимостта от ОВОС /ЕО, едно решение по оценка на съвместимостта на планове и програми и 10 външни становища, две уведомителни писма по Наредба № 8/2004 г. и два протокола за разпореждане по чл. 39, ал. 2, т. 3 от ЗБР . 
През месец август са извършени 4 проверки на билкозаготвителни пунктове по приложение на Закона за лечебните растения -  БЗП в гр. Видин към ЕТ „Трифонови – Т. Трифонова”, БЗП към ОКС - Видин, съгласно изискванията на ЗЛР, БЗП в с. Дондуково, общ. Брусарци, БЗП в с. Крива бара, общ. Брусарци. 
През отчетния период е извършена проверка на  шест  вековни дървета в с. Княжева махала, общ. Брусарци, съгласно изискванията на ЗБР. 

Превантивна дейност	
През отчетния период са издадени: четири решения за преценяване на необходимостта от ОВОС, четири решения за преценяване на необходимостта от екологична оценка, три решения за прекратяване на процедура. Издадени са 20 броя писма за инвестиционните предложения и планове и програми, които не попадат в обхвата на приложение 1 и 2 от ЗООС. За три инвестиционни предложения на възложителите е указано, че предвидената дейност подлежи на преценяване на необходимостта от ОВОС, за две ИП на възложителите е указано, че предвидената дейност подлежи на преценяване на необходимостта от ЕО, за четири ИП  на възложителите е указано, че предвидената дейност подлежи на задължителна екологична оценка.
През месец август са извършени две проверки на условия в решения по ОВОС на МОСВ:
- Решение по ОВОС № 2-1/2013 г. за ИП „Добив на строителни материали от находище „Гредо” с. Охрид и с. Пали лула” от „Екоагрострой” АД, с. Ерден. С Решение № 730/31.08.2012 г. на МС на дружеството е предоставена концесия за добив на строителни материали – чакъл и пясък. Към момента добив и експлоатация на находището не е започнат. В процедура е съгласуване на ПУП за смяна предназначението на земеделската земя за неземеделски нужди. Съгласно заложените условия в решението по ОВОС фирмата има съгласувани и утвърдени проекти за добив и първична преработка и план за управление на минните отпадъци с МИЕ. Представени са в РИОСВ – Монтана План за ликвидиране и предотвратяване на аварии, План за собствен мониторинг, Оценка за възможни случаи за екологични щети и проект за рекултивация и на условия.
- Решение по ОВОС № 9-4/2012 г. за ИП „Път І – 1 – Обходен път на гр. Монтана” – при реализация на инвестиционното предложение се изпълняват условията, разписани в решението.
Извършена е проверка на обект  - Детска ясла в гр. Берковица, по реализация на проект по „Чиста околна среда”. При проверката се констатирано, че средствата са използвани по предназначение и проектът е реализиран.   

Химикали 
През месец август са извършени проверки по спазване разпоредбите на ЗЗВВОХВС на следните обекти:
- „БМТ – Трейд” ООД, гр. Лом – производство на тръби. Съгласно Регламент ЕО № 1907/2006 г. дружеството се явява потребител на химични вещества и смеси – машинни масла. Същите са внос и се съхраняват в оригинални метални варели. За маслата са представени информационни листи за безопасност, изготвени съгласно изискванията;
- „Виолина” ООД, гр. Видин – производство на вар и варови разтвори. Съгласно Регламент ЕО № 1907/2006 г. дружеството се явява производител на химични вещества и смеси – гасена вар. Дружеството е извършило предварителна  регистрация, нотификация, същинска регистрация през 2010 г. Гасената вар се съхранява в 7 броя варови шахти с вместимост по 40 куб. м. За използваните и произведени продукти (негасена вар и гасена вар) са представени информационни листи за безопасност, изготвени съгласно изискванията;
-„Полицвет” ООД, гр. Видин – производство на вар и варови разтвори. Съгласно Регламент ЕО № 1907/2006 г. дружеството се явява производител на химични вещества и смеси – гасена вар. Дружеството е извършило предварителна  регистрация, нотификация, същинска регистрация през 2010 г. Гасената вар се съхранява в 5 броя варови ями. За използваните и произведени продукти (негасена вар и гасена вар) са представени информационни листи за безопасност, изготвени съгласно изискванията;
-„Со Мат” АД, гр. Видин – обект за поддръжка и ремонт на товарни автомобили. Съгласно Регламент ЕО № 1907/2006 г. дружеството се явява потребител на химични вещества и смеси – свежи масла, препарати за външно почистване, грес, добавка за дизелово гориво. Същите се съхраняват в оригинални съдове и опаковки. За използваните хим. вещества  са представени информационни листи за безопасност, изготвени съгласно изискванията. През 2013 г. е изготвена и оценка на безопасност  за съхранение на използваните химични вещества и смеси. При проверката нарушения не са констатирани;
- „Екоагрострой” АД с. Ерден. Съгласно Регламент ЕО № 1907/2006 г. дружеството се явява производител на химични вещества и смеси – гасена вар. Дружеството е извършило предварителна  регистрация, нотификация и същинска регистрация през 2013 г. в тонажна група 100 – 1000 т/годишно. Негасената вар се доставя от „Вархим” ЕООД, гр. Мездра. Гасената вар се съхранява в 3 броя варови шахти с вместимост по 50 куб. м. За използваните и произведени продукти (негасена вар и гасена вар) са представени информационни листи за безопасност, изготвени съгласно изискванията. 

